paragraph_text: Cilj ove manifestacije je jedinstvenim načinom okupiti i objediniti sve hrvatske kulturne institucije u Vojvodini, a koje prenose i njeguju hrvatsku kulturu, tradiciju i običaje. S obzirom na osebujan pečat Vojvodine, s obzirom na brojnost hrvatskog življa na ovim prostorima i bogatstva sveukupne kulturne baštine, koja na ovim prostorima i s ovim narodom živi i piše povijest za buduće naraštaje, a svakako i daje osebujan pečat Vojvodini, svrstavajući je na taj način u razinu s europskim kulturnim središtima, poseban se naglasak želi staviti na međusobnu cjelovitiju i transparentniju suradnju u svim područjima kulturnog stvarateljstva. Organizatori žele da ova manifestacija bude začetak tradicionalnog susretanja kulture Hrvata SR Jugoslavije.